gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
રિઝર્વ બૅન્કની ધિરાણનીતિ પૂર્વે માર્કેટ-બ્રેડ્થ નેગેટિવ, મોટા ભાગના બેન્ચમાર્ક નરમ
You need an iframes capable browser to view this content.
ઇકરામાં બાયબૅક માટે બોર્ડ-મીટિંગ જાહેર થતાં ૬ ટકાની તેજી : શક્તિ પમ્પ્સ પૉઝિટિવ ટર્ન અરાઉન્ડમાં નવી ટોચે : પૉલિ મેડિક્યૉરનાં સારાં પરિણામ, શૅરદીઠ એક બોનસ
શૅરબજારનું ચલકચલાણું - અનિલ પટેલ
ગ્રોથરેટ પાંચ વર્ષના તળિયે જવાની આશંકામાં બજારની પીછેહઠ
રિઝર્વ બૅન્કની ધિરાણનીતિમાં ર૦૧૬-’૧૭ માટેનો જીડીપી ગ્રોથ સાડાછ ટકાની નીચે ૬.ર ટકાની આસપાસ જાહેર થવાની અર્થાત્ આર્થિક વિકાસદર પાંચ વર્ષની નીચી સપાટીએ આવવાની આશંકા પાછળ શૅરબજાર ગઈ કાલે બહુધા રેડ ઝોનમાં રહીને ઘટાડામાં બંધ રહ્યું છે. સેક્ટરલ ઇન્ડાઇસિસમાં ઑટો, મેટલ, ઑઇલ ઍન્ડ ગૅસ અને હેલ્થકૅર ઇન્ડેક્સમાં ઘટાડો થયો હતો, જ્યારે કૅપિટલ ગુડ્સ ઇન્ડેક્સમાં વૃદ્ધિ જોવા મળી હતી. મુંબઈ શૅરબજારનો સેન્સેક્સ સોમવારના ૨૮,૪૩૯.૨૮ના બંધ સામે આજે ૨૮,૪૪૩.૨૩ ખૂલ્યો હતો. દિવસ દરમ્યાન વધીને ઊંચામાં ૨૮,૪૮૩.૪૧ અને ઘટીને નીચામાં ૨૮,૨૨૯.૨૧ના સ્તરે પહોંચ્યો હતો.
છેલ્લે ૧૦૪.૧૨ ઘટીને ૨૮,૩૩૫.૧૬ બંધ રહ્યો હતો. મિડકૅપ ઇન્ડેક્સ ૨૩.૯૬ ઘટીને ૧૩,૪૦૬.૯૮ અને સ્મૉલકૅપ ઇન્ડેક્સ ૧૧.૬૭ ઘટીને ૧૩,૫૨૮.૦૫ બંધ રહ્યો હતો. નૅશનલ સ્ટૉક એક્સચેન્જનો નિફ્ટી સોમવારના ૮૮૦૧.૦૫ના બંધ સામે આજે ૮૮૦૫.૭૦ ખૂલ્યો હતો. દિવસ દરમ્યાન વધીને ઊંચામાં ૮૮૦૯.૩૦ અને ઘટીને નીચામાં ૮૭૪૧.૦૫ના સ્તરે પહોંચ્યો હતો. છેલ્લે ૩૨.૭૫ ઘટીને ૮૭૬૮.૩૦ બંધ રહ્યો હતો.
ઑટો અને મેટલમાં કડાકો
મુંબઈ શૅરબજારના સેક્ટરલ ઇન્ડાઇસિસમાંથી ઑટો ઇન્ડેક્સ સૌથી વધુ ૨૦૭.૦૭ ઘટીને ૨૨,૦૮૦.૧૦ બંધ રહ્યો હતો. આ ઇન્ડેક્સમાં સમાવિષ્ટ ૧૩ કંપનીમાંથી ૧૦ના ભાવ ઘટ્યા હતા. તાતા મોટર્સનો ભાવ સૌથી વધુ ૩.૫૨ ટકા ઘટીને ૫૦૬.૮૦ રૂપિયા બંધ રહ્યો હતો. અશોક લેલૅન્ડનો ભાવ ૧.૧૦ ટકા ઘટ્યો હતો. મેટલ ઇન્ડેક્સ ૧૪૭.૭૮ ઘટીને ૧૧,૭૦૫.૯૮ બંધ રહ્યો હતો. આ ઇન્ડેક્સમાં સમાવિષ્ટ ૧૦માંથી ૭ કંપનીના ભાવ ઘટ્યા હતા. કોલ ઇન્ડિયાનો ભાવ સૌથી વધુ ૨.૮૮ ટકા ઘટીને ૩૧૫.૬૦ રૂપિયા બંધ રહ્યો હતો. હિન્દાલ્કોનો ભાવ ૨.૧૩ ટકા અને હિન્દુસ્તાન ઝિન્કનો ૧.૬૪ ટકા ઘટ્યો હતો.
ઑઇલ ઍન્ડ ગૅસ ઇન્ડેક્સ ૧૧૦.૮૨ ઘટીને ૧૩,૦૮૯.૭૮ બંધ રહ્યો હતો. આ ઇન્ડેક્સમાં સમાવિષ્ટ ૧૦ કંપનીમાંથી ૭ના ભાવ ઘટ્યા હતા. ઑઇલ ઇન્ડિયાનો ભાવ સૌથી વધુ ૩.૫૮ ટકા ઘટીને ૩૩૫.૫૦ રૂપિયા બંધ રહ્યો હતો. ઓએનજીસીનો ભાવ ૨.૮૬ ટકા અને પેટ્રોનેટનો ૧.૮૬ ટકા ઘટ્યો હતો.
હેલ્થકૅર ઇન્ડેક્સ ૧૦૦.૫૮ ઘટીને ૧૫,૩૪૮.૮૮ બંધ રહ્યો હતો. આ ઇન્ડેક્સમાં સમાવિષ્ટ ૬૯ કંપનીમાંથી ૪૩ના ભાવ ઘટ્યા હતા.
જ્યુબિલન્ટનો ભાવ સૌથી વધુ ૫.૮૧ ટકા ઘટીને ૭૦૪.૪૫ રૂપિયા બંધ રહ્યો હતો. ગ્યુફિક બાયોસાયન્સનો ભાવ ૨.૮૬ ટકા, મંગલમનો ૨.૭૨ ટકા અને આરપીજી લાઇફ સાયન્સિસનો ૨.૬૭ ટકા ઘટ્યો હતો.
ચાઇનાની ફૉરેક્સ રિઝર્વ નીચી સપાટીએ
ચાઇનાની ફૉરેક્સ રિઝર્વ છેલ્લા સત્તાવાર આંકડા પ્રમાણે વધુ ૧ર અબજ ડૉલર ઘટીને ર.૯૯૮ ટ્રિલ્યન ડૉલરે આવી ગઈ છે. ર૦૧૧ના પ્રારંભ પછીનું આ સૌથી નીચું લેવલ છે. ફૉરેક્સ ત્રણ લાખ કરોડ ડૉલરથી નીચે જતી રહેવા માટેનું મુખ્ય કારણ ડૉલરની સામે ચુઆનના મૂલ્યમાં કામે લાગેલો ઘટાડો છે. ગયા વર્ષે ચાઇનીઝ યુઆને ડૉલર સામે છેલ્લા બે દાયકાનો સૌથી મોટો ઘટાડો નોંધાવ્યો છે. બાય ધ વે, ર૦૧૬ના વર્ષમાં ચાઇનાની ફૉરેક્સ રિઝર્વમાં ૩ર૦ અબજ ડૉલરનો ઘટાડો જોવા મળ્યો હતો. ઘટાડાની સ્થિતિ હજી ચાલુ જ છે. દરમ્યાન ગઈ કાલે અગ્રણી વિશ્વ બજારો સધારણ નેગેટિવ બાયસ સાથે મિશ્ર વલણમાં હતાં. એશિયા ખાતે સિંગાપોર અને તાઇવાન થોડા સુધર્યા હતાં. અન્યત્ર સહેજ ઘટાડાની હાલત હતી. વૈશ્વિક ક્રૂડ અડધા ટકાની નરમાઈમાં ચાલતું હતું. હાજર સોનામાં પણ લગભગ આવી પીછેહઠ દેખાતી હતી.
પીએસયુ ઇજનેરી જાયન્ટ ભારત હેવી ઇલેક્ટિÿકલ્સ (બીએચઈએલ - ભેલ) ગઈ કાલે આઠેક ગણા વૉલ્યુમમાં ૧૪૦ રૂપિયાની ઇન્ટ્રા-ડે બૉટમથી ઊછળી ૧પપ રૂપિયા થયા બાદ છેલ્લે પાંચ ટકાની તેજીમાં ૧પ૧ રૂપિયા હતો. શૅર સળંગ ત્રણ દિવસથી વધી રહ્યો છે. કંપનીએ ડિસેમ્બર ક્વૉર્ટરમાં ૧૮.૭ ટકા વધારામાં ૬૩રપ કરોડ રૂપિયાની આવક પર અગાઉની ૧૦૮પ કરોડ રૂપિયાની ચોખ્ખી ખોટ સાથે ૯૩ કરોડ રૂપિયા નેટ પ્રૉફિટ કરી ૪૦ ટકાનું ઇન્ટરિમ જાહેર કર્યું છે. ફેસવૅલ્યુ બે રૂપિયા છે. કંપનીની ઑર્ડર-બુક જોકે ૧.૦૯ લાખ કરોડ રૂપિયાથી ઘટીને આ વખતે ૯૮૪૦૦ કરોડ રૂપિયાએ આવી ગઈ છે જે એક નેગેટિવ ફૅક્ટર કહી શકાય. ગઈ કાલે કૅપિટલ ગુડ્સ ઇન્ડેક્સ ર૬માંથી ૧પ શૅરના સુધારામાં ૧.૧ ટકા પ્લસ હતા. એબીબી, ક્રૉમ્પ્ટન ગ્રીવ્ઝ, ભારત ઇલેક્ટ્રૉકલ્સ, ભારત અર્થમૂવર્સ, થમેર્ક્સ, વી-ગાર્ડ, લાર્સન, કલ્પતરુ પાવર, સિમેન્ટ, હેવેલ્સ જેવા શૅર અડધાથી સવાત્રણ ટકા અપ હતા. ફાગ બેરિંગ્સ, લક્ષ્મી મશીન વર્ક, સદ્ભાવ એન્જિનિયરિંગ, સુઝલોન, ગ્રીવ્ઝ કૉટન, એનબીસીસી જેવી ચલણી જાતો પોણાથી દોઢેક ટકા સુધી ડાઉન હતી.
આઇટીસીમાં સરકારની ૬૭૦૦ કરોડની રોકડી
આઇટીસીનો શૅર ગઈ કાલે લગભગ બમણા વૉલ્યુમમાં ર૯ર રૂપિયા નજીક નવી હાઈ બતાવી પ્રૉફિટ બુકિંગમાં સહેજ ઘટીને ર૭૬ રૂપિયા બંધ હતો. સરકાર દ્વારા સ્પેસિફાઇડ અન્ડરટેકિંગ ઑફ યુનિટ ટ્રસ્ટ ઑફ ઇન્ડિયા (એસયુયુટીઆઇ - સુતી) મારફત બ્લૉક ડીલમાં બે ટકા હિસ્સો વેચીને આશરે ૬૭૦૦ કરોડ રૂપિયાની રોકડી કરવામાં આવતી હોવાના અહેવાલ પણ શૅરમાં ઉપલા મથાળેથી પીછેહઠનું એક કારણ હતા. સુતી મારફત સરકારનો હિસ્સો આઇટીસીમાં ઘટીને હવે ૯.૧ ટકા રહ્યો છે. યુટીઆઇને ખાસ કાર્યક્રમ હાથ ધરી ર૦૦૩માં પેટ્રોલિયમ, આઇસીઆઇસીઆઇ બૅન્ક, લાર્સન, આઇટીસી સહિત પ૧ જેટલી કંપનીઓમાં હિસ્સો ધરાવે છે. પ૧માંથી ૮ કંપની અનલિસ્ટેડ છે. આ અગાઉ સુતી મારફત સરકારે લાર્સનમાંનું ૧.૬ ટકા હોલ્ડિંગ વેચીને ર૦૯૬ કરોડ રૂપિયા મેળવ્યા હતા. દરમ્યાન ગઈ કાલે સિગારેટ-ટોબૅકો સેગમેન્ટ ખાતેના અન્ય શૅરમાં ગોલ્ડન ટોબૅકો એક ટકા, વીએસટી ઇન્ડસ્ટ્રીઝ ર.૩ ટકા, ગૉડફ્રે ફિલિપ્સ સાધારણ વધીને બંધ હતા. કોઠારી પ્રોડક્ટ્સ નહીંવત્ નરમ હતો.
કૉર્પોરેશન બૅન્ક નવા શિખરે
પંજાબ નૅશનલ બૅન્ક દ્વારા ડિસેમ્બર ક્વૉર્ટરમાં ત્રણ ગણા વધારામાં ર૦૭ કરોડ રૂપિયાનો નેટ પ્રૉફિટ દર્શાવાયો છે. જોકે બૅડ લોન કે ગ્રોસ એનપીએ ૮.પ ટકાથી વધીને ૧૩.૭ ટકાએ તથા નેટ એનપીએ પ.૯ ટકાથી વધીને ૯.૧ ટકા થઈ છે. શૅર આને લીધે ગઈ કાલે ઉપરમાં ૧પ૬ નજીક ૧પર રૂપિયા હતો. વૉલ્યુમ ચાર ગણું હતું. ગઈ કાલે બૅન્કેક્સ અને બૅન્ક નિફ્ટી સાધારણ ઘટાડામાં હતા. જોકે સમગ્ર બૅન્કિંગ ઉદ્યોગના ૪રમાંથી ર૮ શૅર વધ્યા હતા. કૉર્પોરેશન બૅન્કે ચાર ગણા કામકાજમાં સુધારાની ચાલ જાળવી રાખતાં પ૭ રૂપિયના વર્ષથી વધુ સમયના ઊંચા શિખરે જઈ અંતે આઠ ટકાના જમ્પમાં પ૩ રૂપિયા નજીક હતો. ફેસસૅલ્યુ બે રૂપિયા છે, એનાં પરિણામ ૧૦મીએ આવશે. અન્ય બૅન્ક કાઉન્ટરમાં સ્ટાન્ચાર્ટ, ઓબીસી, સાઉથ ઇન્ડિયન બૅન્ક, જેકે બૅન્ક, સેન્ટ્રલ બૅન્ક, સિન્ડિકેટ બૅન્ક, કોટક મહિન્દ્ર બૅન્ક, બૅન્ક ઑફ બરોડા, આઇઓબી, પંજાબ સિંધ બૅન્ક, યુનિયન બૅન્ક એકથી લઈ ચારેક ટકા સુધી ઉપર હતા. આઇડીબીઆઇ ર્બન્ક, વિજયા ર્બન્ક, ફેડરલ બૅન્ક અને સિટી યુનિયન બૅન્કમાં એકથી સવાબે ટકાની નરમાઈ હતી. યુનાઇટેડ બૅન્ક સર્વાધિક ૧૪ ટકા ઊછળીને ર૮ રૂપિયા ઉપર બંધ હતો.
શક્તિ પમ્પ્સ દ્વારા ત્રિમાસિક ગાળામાં ૪ર૦ લાખ રૂપિયાની ખોટ સામે પ૪૦ લાખ રૂપિયાનો નેટ પ્રૉફિટ દર્શાવતાં શૅર ગઈ કાલે ૧૮પ રૂપિયાની નવી ટોચે જઈ સાડાચાર ટકા વધીને ૧૭૬ રૂપિયા આસપાસ રહ્યો હતો.
એસ્ટ્રલ પૉલિનો કન્સોલિડેટેડ ત્રિમાસિક ચોખ્ખો નફો પ૪ ટકા વધીને ૩ર કરોડને વટાવી ગયો છે. ભાવ ગઈ કાલે ૪૪પની ઇન્ટ્રા-ડે હાઈ બાદ ૬ ટકાની મજબૂતીમાં ૪૪૦ રૂપિયા હતો.
ઝેન ટેક્નૉલૉજીઝે ક્વૉર્ટર-ટુ-ક્વૉર્ટર ધોરણે ૧૭૦ લાખ રૂપિયાની ખોટ સામે ૧૩૮૦ લાખ રૂપિયા નેટ પ્રૉફિટ કર્યો છે. શૅર પ્રારંભિક સુધારામાં ૮પ રૂપિયા વટાવી અંતે સાતેક ટકા ગગડીને ૭પ રૂપિયા જેવો બંધ હતો.
ઇકરામાં શૅરના બાયબૅક માટે ૯ ફેબ્રુઆરીએ બોર્ડ-મીટિંગ જાહેર થતાં શૅર ૧૮ ગણા કામકાજમાં ૪૪૪૮ રૂપિયાની ઇન્ટ્રા-ડે હાઈ બાદ ૬.૪ ટકા વધીને ૪૩પ૩ રૂપિયા બંધ હતો.
ઑબેરૉય રિયલ્ટી દ્વારા અફૉર્ડેબલ હાઉસિંગ ક્ષેત્રે ઝંપલાવવાનું નક્કી કરાયું છે. શૅર ગઈ કાલે ઉપરમાં ૩૪૪ રૂપિયા વટાવી છેલ્લે પોણાબે ટકાની નરમાઈમાં ૩૩૦ રૂપિયા હતો.
કૅપ્લિન પૉઇન્ટ તરફથી ડિસેમ્બર ક્વૉર્ટરમાં ૪૮ ટકાના વૃદ્ધિદરથી ર૪ કરોડ જેવો ચોખ્ખો નફો હાંસલ થયો છે. ભાવ ૪૬૦ રૂપિયા જેવા નવા શિખરે પહોંચી સવા ટકાના સુધારામાં ૪૪પ રૂપિયા હતો.
હનીવેલ ઑટોમેશનનો ત્રિમાસિક ચોખ્ખો નફો ૧૦૩ ટકા વધીને ૬૪ કરોડ રૂપિયાને વટાવી જતાં શૅર ૩૩૦ કે ૩.૪ ટકા વધીને ૧૦૦૩૦ રૂપિયા બંધ હતો. ફેસવૅલ્યુ ૧૦ રૂપિયા છે.
પૉલિ મેડિક્યૉર દ્વારા શૅરદીઠ એક બોનસ તથા ૪ર.૭ ટકાના વધારામાં ૧પ કરોડ રૂપિયાનો નેટ પ્રૉફિટ જાહેર થતાં ભાવ ૭.૭ ટકાના ઉછાળે પ૧૧ રૂપિયા હતો. ફેસવૅલ્યુ પાંચ રૂપિયા છે.
પાયોનિયર ડિસ્ટિલરીઝ ડિસેમ્બર ક્વૉર્ટરમાં ૯૩૮ લાખના નફામાંથી ૮પ૩ લાખની ચોખ્ખી ખોટમાં સરી પડતાં ભાવ અઢી ટકાની નબળાઈમાં ૧૭૯ રૂપિયા હતો.
એમટેક ઑટો ૧૪ ગણા કામકાજમાં ઉપરમાં ૪૦ થઈ છેલ્લે ૧૧ ટકાની તેજીમાં ૩૯ રૂપિયા હતો. ફેસવૅલ્યુ બે રૂપિયા છે. ત્રિમાસિક પરિણામ ૧૪મીએ છે.
ફર્સ્ટ ર્સોસ સૉલ્યુશન્સ પાંચ ગણા વૉલ્યુમમાં ૪૪ રૂપિયાની ઇન્ટ્રા-ડે હાઈ બતાવી છેલ્લે ૯ ટકાના જમ્પમાં ૪૩ રૂપિયા બંધ હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.